kalixlouiis/myanmar-wikipedia-corpus huggingface dataset:
၂၀၁၉ခုနှစ် ဇူလိုင်လတွင် စက်မှု ဝန်ကြီးဌာန ဝန်ကြီးဖြစ်သူ ဦးခင်မောင်ချို နုတ်ထွက်ခဲ့ရပြီးနောက် ဦးစိုးဝင်းသည် စက်မှုဝန်ကြီးဌာနကိုပါ ပူးတွဲကိုင်တွယ်ခဲ့ရသည်။
၂၀၁၉ခုနှစ် နိုဝင်ဘာလတွင် စက်မှုဝန်ကြီးဌာနနှင့် စီမံကိန်းနှင့်ဘဏ္ဍာရေးဝန်ကြီးဌာနတို့အား ဝန်ကြီးဌာနတစ်ခုတည်းအဖြစ် ပူးပေါင်းခဲ့ပြီး ဦးစိုးဝင်းက ကိုင်တွယ်ခဲ့သည်။
၂၀၂၁ခုနှစ် ဖေဖော်ဝါရီလ ၁ရက်နေ့ အာဏာသိမ်းမှုတွင် ထိန်းသိမ်းခံခဲ့ရပြီးနောက် အစိုးရလျို့ဝှက်ချက်များ အက်ဥပဒေနှင့် တရားစွဲဆိုခံထားရသည်။
ဦးစိုးဝင်းတရားစွဲဆိုခံထားရသော နိုင်ငံတော်လျှို့ဝှက်ချက် အက်ဥပဒေပုဒ်မ ၃-၁(ဂ)အမှုမှာ ဩစတေးလျနိုင်ငံသား စီးပွားရေးအကြံပေး မစ္စတာ ရှောင် တာနဲလ်၊ ဒေါ်အောင်ဆန်းစုကြည်၊ စီမံ/ဘဏ္ဍာ ဒုဝန်ကြီး ဦးဆက်အောင်၊ စီမံ/ဘဏ္ဍာ ဝန်ကြီး ဟောင်း ဦးကျော်ဝင်းတို့နှင့် ပူးတွဲ စွဲဆိုခံထားရသော အမှုဖြစ်သည်။
အမှုရင်ဆိုင်နေရဆဲကာလတွင် ဦးစိုးဝင်းသည် အူမကြီးကင်ဆာရောဂါ ဝေဒနာကြောင့် နေပြည်တော်၊ ခုတင် ၁၀၀၀ ဆေးရုံတွင် ခွဲစိတ်ကုသမှု ခံယူခဲ့ရသည်။
တရားရုံးတော်က ဦးစိုးဝင်းအား ကျန်းမာရေးအခြေအနေကြောင့် ၂၀၂၂ ဇန်နဝါရီ ၂၇ရက် ရုံးချိန်းတွင် အာမခံပေးခဲ့သဖြင့် ဖမ်းဆီးထိန်းသိမ်းခံထားရပြီး တရားရင်ဆိုင်နေရဆဲ ဝန်ကြီးဟောင်းများထဲ ပထမဦးဆုံးအာမခံရသူ ဖြစ်လာခဲ့သည်။
၂၀၂၂ စက်တင်ဘာလ ၂၉ ရက် တွင် နေပြည်တော်အထူးတရားရုံးက ၎င်းအား မြန်မာနိုင်ငံအစိုးရလျှို့ဝှက်ချက်အက်ဥပဒေဖြင့် ထောင်ဒဏ် ၃နှစ်ချမှတ်ခဲ့သည်။
၎င်းနှင့်အတူ ပူးတွဲတရားစွဲဆိုခံရသည့် ဒေါ်အောင်ဆန်းစုကြည်၊စီးပွားရေးအကြံပေး ဩစတြေးလျနိုင်ငံသား မစ္စတာ ရှောင်တာနယ် ၊ ဦးဆက်အောင်(စီမံ/ဘဏ္ဍာ/စက်မှု ဒုဝန်ကြီး) နှင့် ဦးကျော်ဝင်း (စီမံ/ဘဏ္ဍာဝန်ကြီးဟောင်း) တို့လည်း ထောင် ၃နှစ်ကျခံခဲ့ရသည်ကိုတွေ့ရသည်။
ရမည်းသင်းထောင်တွင်း အကျဉ်းချခံနေရသော ဦးစိုးဝင်းကို ၂၀၂၂ခုနှစ် အောက်တိုဘာလ ၂၈ရက်တွင် စစ်ကောင်စီက ပြန်လွတ်ပေးသည်။
ကိုးကား ကဏ္ဍ:မြန်မာနိုင်ငံ ဝန်ကြီးများ။
စီမံကိန်းနှင့်ဘဏ္ဍာရေးဝန်ကြီးဌာန (; MOPF) သည် ဘဏ္ဍာရေးနှင့် အခွန်ဆိုင်ရာ ပြည်ထောင်စုအစိုးရ၏ ဝန်ကြီးဌာန ဖြစ်သည်။
မြန်မာ့အုပ်ချုပ်ရေးသမိုင်းတစ်လျှောက်တွင် သုံးကြိမ်တိုင်တိုင် ပေါ်ပေါက်ခဲ့သည်။
ပထမအကြိမ်အနေဖြင့် ၁၉၇၂ ခုနှစ်မှ ၁၉၉၃ ခုနှစ်အထိ၊ ဒုတိယအကြိမ်အနေဖြင့် ၂၀၁၆ ခုနှစ်မှ ၂၀၁၉ ခုနှစ်အထိနှင့် တတိယအကြိမ်အနေဖြင့် ၂၀၂၁ ခုနှစ်မှ ၂၀၂၅ ခုနှစ်အထိ တည်ရှိခဲ့သည်။
သမိုင်းကြောင်း လွတ်လပ်ရေးရပြီးစအချိန်တွင် အမျိုးသားစီမံကိန်းဝန်ကြီးဌာနနှင့် ဘဏ္ဍာရေးနှင့်အခွန်တော်ဝန်ကြီးဌာနတို့သည် သီးခြားတည်ရှိခဲ့သည်။
၁၉၇၂ ခုနှစ်တွင် စီမံကိန်းနှင့်ဘဏ္ဍာရေးဝန်ကြီးဌာနဟူ၍ စတင်ဖွဲ့စည်းခဲ့သည်။
၁၉၉၃ ခုနှစ်တွင် အမျိုးသားစီမံကိန်းနှင့် စီးပွားရေးဖွံ့ဖြိုးတိုးတက်မှု ဝန်ကြီးဌာနနှင့် ဘဏ္ဍာရေးနှင့် အခွန်ဝန်ကြီးဌာန ဟူ၍ပြန်လည်ခွဲထုတ်ခဲ့သည်။
၂၀၁၃ ခုနှစ်တွင် ဘဏ္ဍာရေးနှင့်အခွန်ဝန်ကြီးဌာနအား ဘဏ္ဍာရေးဝန်ကြီးဌာနအဖြစ် ​ပြောင်းလဲခဲ့သည်။
၂၀၁၆ ခုနှစ် ရွေးကောက်ခံအစိုးရအသစ်တက်လာချိန်တွင် သမ္မတဦးထင်ကျော်က ထိုဝန်ကြီးဌာန နှစ်ခုကို ပေါင်း၍ စီမံကိန်းနှင့် ဘဏ္ဍာရေးဝန်ကြီးဌာနအဖြစ် ဖွဲ့စည်းခဲ့သည်။
၂၀၁၉ခုနှစ်တွင် သမ္မတ ဦးဝင်းမြင့်က စက်မှုဝန်ကြီးဌာနကို စီမံကိန်းနှင့် ဘဏ္ဍာရေးဝန်ကြီးဌာနနှင့် ပေါင်းကာ စီမံကိန်း၊ ဘဏ္ဍာရေးနှင့် စက်မှု ဝန်ကြီးဌာန (MOPFI) အဖြစ် ဖွဲ့စည်းခဲ့ပြန်သည်။
၂၀၂၁ စစ်အာဏာသိမ်းမှု ဖြစ်ပွားပြီးနောက် တက်လာသော နိုင်ငံတော်စီမံအုပ်ချုပ်ရေးကောင်စီမှ ၂၀၂၁ခုနှစ် မေလ ၃ရက်​နေ့တွင် စက်မှုဝန်ကြီးဌာနနှင့် စီမံကိန်းနှင့် ဘဏ္ဍာရေးဝန်ကြီးဌာန ဟူ၍ ပြန်လည်ခွဲထုတ်ခဲ့ပြန်သည်။
၂၀၂၅ ခုနှစ်၊ ဇူလိုင်လ ၃၁ ရက်နေ့တွင် အမျိုးသားကာကွယ်ရေးနှင့် လုံခြုံရေးကောင်စီက အသစ်ဖွဲ့စည်းလိုက်သော ဦးညိုစောအစိုးရလက်ထက်တွင် ဘဏ္ဍာရေးနှင့် အခွန်ဝန်ကြီးဌာနဟု ပြင်ဆင်ဖွဲ့စည်းခဲ့သည်။
ဝန်ကြီးဌာနဖွဲ့စည်းပုံ စီမံကိန်းနှင့်ဘဏ္ဍာရေးဝန်ကြီးဌာန၏ ဖွဲ့စည်းပုံမှာ အောက်ပါအတိုင်း ဖြစ်သည်။
ပြည်ထောင်စုဝန်ကြီးရုံး (Union Minister's Office) စီမံကိန်း (Planning) စီမံကိန်းရေးဆွဲရေးဦးစီးဌာန (Planning Department) အမျိုးသားမှတ်တမ်းများမော်ကွန်းတိုက်ဦးစီးဌာန (National Archives Department) ဗဟိုစာရင်းအင်းအဖွဲ့ (Central Statistical Organization) ဗဟိုစက်ပစ္စည်းစာရင်းအင်းနှင့်စစ်ဆေးရေး ဦးစီးဌာန (Central Equipment Statistics and Inspection Department) စီမံကိန်းစိစစ်ရေးနှင့် တိုးတက်မှုအစီရင်ခံရေးဦးစီးဌာန (Project Appraisal and Progress Reporting Department) ဘဏ္ဍာရေး (Finance) မြန်မာ့စီးပွားရေးဘဏ် (Myanma Economic Bank) မြန်မာ့နိုင်ငံခြားကုန်သွယ်မှုဘဏ် (Myanma Foreign Trade Bank) မြန်မာ့ရင်းနှီးမြှုပ်နှံမှုနှင့် ကူးသန်းရောင်းဝယ်ရေးဘဏ် (Myanma Investment and Commercial Bank) မြန်မာ့အာမခံလုပ်ငန်း (Myanma Insurance) ရသုံးမှန်းခြေငွေစာရင်းဦးစီးဌာန (Budget Department) ငွေတိုက် ဦးစီးဌာန (Treasury Department) ပြည်တွင်းအခွန်များ ဦးစီးဌာန (Internal Revenue Department) အကောက်ခွန် ဦးစီးဌာန (Customs Department) ငွေရေးကြေးရေး ကြီးကြပ်စစ်ဆေးရေး ဦးစီးဌာန (Financial Regulatory Department) ပင်စင်ဦးစီးဌာန (Pension Department) ငွေချေးသက်သေခံလက်မှတ်လုပ်ငန်းကြီးကြပ်ရေးကော်မရှင်ရုံး (Securities and Exchange Commission of Myanmar) ပြည်ထောင်စုဝန်ကြီးများ ဦးကျော်ဝင်း - (၃၀ မတ် ၂၀၁၆ - ၂၅ မေ ၂၀၁၈) ဦးစိုးဝင်း - (၃၀ မေ ၂၀၁၈ - ၂၉ နိုဝင်ဘာ ၂၀၁၉) ဦးစိုးဝင်း - (၂၉ နိုဝင်ဘာ ၂၀၁၉ - ၁ ဖေဖော်ဝါရီ ၂၀၂၁) ဦးဝင်းရှိန် - ( ၁ ​ဖေ​ဖော်ဝါရီ ၂၀၂၁ - ၃ ​မေ ၂၀၂၁) ဦးဝင်းရှိန် (၃ မေ ၂၀၂၁ - ၃၁ ဇူလိုင် ၂၀၂၅) ဝန်ကြီးဌာန၏ ဥပဒေ၊ နည်းဥပဒေများ အမျိုးသားမှတ်တမ်းနှင့် မော်ကွန်းဥပဒေ ငွေစုဘဏ်လုပ်ငန်းဥပဒေ ကိုးကား ကဏ္ဍ:မြန်မာနိုင်ငံ၏ ယခင် ဝန်ကြီးဌာနများ ကဏ္ဍ:စီမံကိန်းနှင့် ဘဏ္ဍာရေး ဝန်ကြီးဌာန။
ဒေါက်တာသန်းမြင့် သည် စီးပွားရေးနှင့် ကူးသန်းရောင်းဝယ်ရေး ဝန်ကြီးဌာန၏ ပြည်ထောင်စုဝန်ကြီးဟောင်း တစ်ဦးဖြစ်သည်။
ဝန်ကြီးအဖြစ် ၂၀၁၆ခုနှစ်မှ ၂၀၂၁ခုနှစ်အထိ လုပ်ကိုင်ခဲ့သည်။
၂၀၂၁ခုနှစ် ဖေဖော်ဝါရီလ ၁ရက်နေ့တွင် တပ်မတော်မှ အာဏာသိမ်းယူမှု ဖြစ်ပွားပြီးနောက် ဖမ်းဆီးထိန်းသိမ်းခံခဲ့ရသည်။
အစောပိုင်းဘဝနှင့် ပညာရေး ဒေါက်တာသန်းမြင့်ကို ၁၉၄၃ခုနှစ် ဇန်နဝါရီလ ၁၇ရက်နေ့တွင် အင်္ဂပူမြို့နယ်၌ ဖွားမြင်သည်။
ရန်ကုန်တက္ကသိုလ်မှ စီးပွားရေးဘွဲ့ ရရှိခဲ့ပြီး အမေရိကန်ပြည်ထောင်စုရှိ Pacific Western University မှ ဘွဲ့လွန်နှင့် ဒေါက်တာဘွဲ့များ ရရှိခဲ့သည်။
၎င်း၏ ဒေါက်တာဘွဲ့နှင့် ပက်သက်၍ ပြဿနာ တက်ခဲ့သည်။
ဒေါက်တာသန်းမြင့်သည် နိုင်ငံ့ဝန်ထမ်းဘဝ၊ ကုလသမဂ္ဂဝန်ထမ်း ဘဝများဖြင့် နေထိုင်ခဲ့သည်။
၂၀၁၂ခုနှစ်တွင် အမျိုးသားဒီမိုကရေစီအဖွဲ့ချုပ်သို့ ဝင်ရောက်ခဲ့သည်။
အလုပ်အကိုင် ၂၀၁၅ ရွေးကောက်ပွဲ ဒေါက်တာသန်းမြင့်သည် ၂၀၁၅အထွေထွေရွေးကောက်ပွဲတွင် ရန်ကုန်တိုင်းဒေသကြီး လှိုင်သာယာမဲဆန္ဒနယ်မှ ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခံခဲ့ရသည်။
ဆန္ဒမဲပေါင်း (၁၀၃,၈၃၂)မဲ ရရှိခဲ့သည်။
ထို့နောက် နိုင်ငံတော်သမ္မတအသစ်အဖြစ် ရွေးကောက်ခံရသည့် ဦးထင်ကျော်က တင်သွင်းသော ဝန်ကြီး (၁၈)ဦးစာရင်းတွင် ဒေါက်တာသန်းမြင့်ကို စီးပွားရေးနှင့် ကူးသန်းရောင်းဝယ်ရေး ဝန်ကြီးအဖြစ် အဆိုပြုခဲ့သည်။
ပညာရေးနောက်ခံပြဿနာ အစိုးရအဖွဲ့ကို အတည်မပြုမီကာလတွင် အဆိုပြုထားသော ဝန်ကြီးများအနက်မှ စီမံကိန်းနှင့် ဘဏ္ဍာရေး ဝန်ကြီး ဦးကျော်ဝင်း နှင့် စီးပွားရေးနှင့် ကူးသန်းရောင်းဝယ်ရေး ဝန်ကြီး ဒေါက်တာသန်းမြင့်တို့၏ ပညာရေးနောက်ခံနှင့် ပက်သက်၍ ပြဿနာတက်ခဲ့ကြသည်။
၎င်းတို့ရရှိခဲ့သည့် ဒေါက်တာဘွဲ့များနှင့် ပက်သက်၍ ထိုဘွဲ့များကို ပေးခဲ့သည့် အမေရိကန်တက္ကသိုလ်များသည် မှန်ကန်မှုမရှိခဲ့ပေ။
ဒေါက်တာသန်းမြင့်ကမူ သူ့အနေဖြင့် ကုလသမဂ္ဂ အစီအစဉ်တစ်ခုဖြင့် အမေရိကန်တက္ကသိုလ်တစ်ခုတွင် အွန်လိုင်းစနစ်ဖြင့် ကြိုးစားသင်ယူခဲ့ပြီး ၁၉၉၉ခုနှစ်တွင် ပြီးစီးခဲ့ကြောင်း၊ ထိုသို့ပြီးစီးခဲ့ရာတွင် အထောက်အထားများရှိကြောင်းနှင့် ပြဿနာများသည် ကျောင်းဘက်မှသာဖြစ်ကြောင်း ပြောကြားခဲ့သည်။
သို့သော် ၎င်းအား ပြည်ထောင်စုဝန်ကြီးအဖြစ် လွှတ်တော်က အတည်ပြုခဲ့သည်။
ဝန်ကြီးဘဝ ပြည်ထောင်စုလွှတ်တော်မှ အတည်ပြုလိုက်သော ဦးထင်ကျော်အစိုးရအဖွဲ့သည် ၂၀၁၆ခုနှစ် မတ်လ ၃၀ရက်နေ့တွင် တက်လာခဲ့သည်။
ဝန်ကြီးအဖြစ် တာဝန်ထမ်းဆောင်နေစဉ်အတွင်း ကျန်းမာရေးပြဿနာကြောင့် ယာယီအနားယူခဲ့ရသေးသည်။
၂၀၂၁ခုနှစ် အာဏာသိမ်းမှုဖြစ်ပွားပြီးနောက် အခြားဝန်ကြီးများနည်းတူ ဖမ်းဆီးထိန်းသိမ်း ခံခဲ့ရသည်။
ဆန်ဒဟိရုစေတီတော် သည် သီရိလင်္ကာနိုင်ငံ၊ အနုရာဓမြို့တွင် တည်ရှိသည့် ဒုတိယအကြီးဆုံး အမိုးခုံးပုံစံစေတီတော်ဖြစ်သည်။
သမိုင်း စေတီတော်ကို ၂၀၀၉ ခုနှစ်တွင် ပြီးဆုံးခဲ့သည့် ပြည်တွင်းစစ်၌ ကျဆုံးခဲ့ရသည့် သီရိလင်္ကာတပ်မတော်၏ သူရဲကောင်းများအတွက် အမှတ်တရအနေဖြင့် တည်ခဲ့သည်။
အောက်ခြေကျောက်ပန္နက်ကို သမ္မတ Mahinda Rajapaksa က ၂၀၁၀ ခုနှစ်၊ နိုဝင်ဘာလ ၂၂ ရက်နေ့တွင် အုတ်မြစ်ချခဲ့သည်။
၂၀၂၁ ခုနှစ်၊ နိုဝင်ဘာလ ၁၈ ရက်နေ့တွင် ဝန်ကြီးချုပ် Mahinda Rajapaksa နှင့် သမ္မတ Gotabaya Rajapaksa တို့က စေတီတော်ကို ပြီးစီး၍ ဖွင့်လှစ်ခဲ့သည်။
ဤစေတီတော်သည် အေဒီ ၃၀၁ တွင် အနုရာဒပူရ၏ ဘုရင် Mahasen တည်ခဲ့သည့် Jethavanaramaya စေတီတော်ပြီးပါက သီရိလင်္ကာတွင် အကြီးဆုံးစေတီတော် ဖြစ်သည်။
စေတီတော်၏ တည်ဆောက်မှုများကို ရေတပ်၊ လေတပ်၊ ရဲနှင့် ပြည်သူ့ကာကွယ်ရေးဌာနများမှ လူအင်အားရာချီက ထောက်ပံ့ကူညီလုပ်ဆောင်ပေးခဲ့ကြသည်။
စေတီတော်သည် အမြင့် ၈၆.၁ မီတာ (၂၈၂.၅ ပေ)၊ အဝန်းသည် ၂၄၀ မီတာ (၈၀၀ ပေ) ရှိသည်။
စေတီတော်တွင် ကပိလဝတ်ပြည်မှ ဓာတ်တော်များကို ဌာပနာထားရှိသည်။
စေတီတော်တွင် ထားရှိသည့် စိန်ဖူးတော်၏ အမြင့်သည် ၁.၁ မီတာ (၃.၅ ပေ) ရှိသည်။
စေတီတော်တွင် စိန်တုံးများ ၁၈၉၅ တုံးနှင့်အတူ ရွှေများနှင့် ပုလဲများကို မြှုပ်နှံကာ တည်ထားသည်။
ကွန်ဖူးပန်ဒါ () သည် ၂၀၀၈ ခုနှစ်က ထုတ်လုပ်သော အမေရိကန် အန်နီမေရှင်းဇာတ်လမ်းဖြစ်သည်။
သရုပ်ဆောင် ဂျက် ဘလက်, ဒတ်စတင် ဟော့ဖ်မန်း, အင်ဂျလီနာ ဂျိုလီ, Ian McShane, စက် ရိုဂျင်, လူစီ လျူ, ဒေးဗစ် ခရော့စ်, ရက်ဒေါ့ ဒေါ့ခ် ကင်မ်, ဂျိမ်း ဟောင်, Dan Fogler, မိုက်ကယ် ကလာ့ခ် ဒန်ကန် နှင့် ဂျက်ကီချန်း တို့ပါဝင်သည်။
သရုပ်ဆောင်သည် ဂျက် ဘလက် - Po ဒတ်စတင် ဟော့ဖ်မန်း - Master Shifu The Furious Five: အင်ဂျလီနာ ဂျိုလီ - Master Tigress စက် ရိုဂျင် - Master Mantis လူစီ လျူ - Master Viper ဒေးဗစ် ခရော့စ် - Master Crane ဂျက်ကီချန်း - Master Monkey Ian McShane - Tai Lung ဂျိမ်း ဟောင် - Mr. Ping ရက်ဒေါ့ ဒေါ့ခ် ကင်မ် - Grand Master Oogway Dan Fogler - Zeng မိုက်ကယ် ကလာ့ခ် ဒန်ကန် - Commander Vacher ကိုးကား ပြင်ပလင့်ခ် ကဏ္ဍ:၂၀၀၈ ရုပ်ရှင်ဇာတ်ကားများ ကဏ္ဍ:အမေရိကန် ရုပ်ရှင်ဇာတ်ကားများ ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ ကဏ္ဍ:အမေရိကန် ကာတွန်းရုပ်ရှင်ဇာတ်ကားများ။
ဗဟိုစက်ပစ္စည်း စစ်ဆေးရေးနှင့် စာရင်းအင်း ဦးစီးဌာန () သည် စီမံကိန်းနှင့် ဘဏ္ဍာရေး ဝန်ကြီးဌာနလက်အောက်ရှိ စီမံကိန်းနှင့် သက်ဆိုင်သော ဦးစီးဌာနတစ်ခုဖြစ်သည်။
သမိုင်းကြောင်း ၁၉၅၉ခုနှစ် မတ်လ ၂၈ရက်နေ့တွင် အစိုးရဌာန အဖွဲ့အစည်းများရှိ စက်ပစ္စည်း အင်အားကို စီမံခန့်ခွဲနိုင်ရန်အတွက် စက်ပစ္စည်းကြီးကြပ်ရေးအဖွဲ့ကို အမျိုးသားစီမံကိန်းဝန်ကြီးဌာန လက်အောက်တွင် စတင်ဖွဲ့စည်းခဲ့သည်။
၁၉၇၂ခုနှစ် အောက်တိုဘာ ၆ရက်နေ့တွင် ဗဟိုစက်ပစ္စည်းစာရင်းအင်းနှင့် စစ်ဆေးရေးဦးစီးဌာနဟု အမည်ပြောင်းလဲကာ စီမံကိန်းနှင့် ဘဏ္ဍာရေး ဝန်ကြီးဌာနလက်အောက်တွင် ဖွဲ့စည်းခဲ့သည်။
၁၉၉၃ခုနှစ်တွင် စီမံကိန်းနှင့် ဘဏ္ဍာရေး ဝန်ကြီးဌာနအား အမျိုးသားစီမံကိန်းနှင့် စီးပွားရေးဖွံ့ဖြိုးတိုးတက်မှု ဝန်ကြီးဌာန နှင့် ဘဏ္ဍာရေးနှင့် အခွန်ဝန်ကြီးဌာနဟူ၍ ခွဲခြား ဖွဲ့စည်းခဲ့ရာ ဤဦးစီးဌာနသည် စီမံကိန်းဘက်တွင် ပါဝင်ခဲ့သည်။
၂၀၁၆ခုနှစ်တွင် စီမံကိန်းနှင့် ဘဏ္ဍာရေး ဝန်ကြီးဌာနအဖြစ် ပြန်လည်ဖွဲ့စည်းခဲ့ရာ ထိုဝန်ကြီးဌာနလက်အောက်တွင် ပါဝင်ဖွဲ့စည်းခဲ့သည်။
ပြည်တွင်းအခွန်များ ဦးစီးဌာန () သည် စီမံကိန်းနှင့် ဘဏ္ဍာရေး ဝန်ကြီးဌာနလက်အောက်ရှိ ဘဏ္ဍာရေးနှင့် သက်ဆိုင်သော ဦးစီးဌာနတစ်ခုဖြစ်သည်။
သမိုင်းကြောင်း လွတ်လပ်ရေးရပြီးနောက် သီးခြားတည်ရှိခဲ့သော အမြတ်ခွန်ဌာန၊ ကုန်သွယ်လုပ်ငန်းခွန်ဌာန၊ ယစ်မျိုးခွန်ဌာန၊ အောင်ဘာလေသိန်းဆုခွန်ဌာန၊ တံဆိပ်ခေါင်းခွန်ဌာန၊ အထွေထွေအုပ်ချုပ်ရေးဦးစီးဌာန လက်အောက်ရှိ အခွန်ဌာနနှင့် ဘဏ္ဍာတော်မင်းကြီးရုံးတို့အား စုပေါင်းကာ ၁၉၇၂ခုနှစ် အောက်တိုလာ ၁ရက်နေ့တွင် ပြည်တွင်းအခွန်များဦးစီးဌာနဟု ဖွဲ့စည်းခဲ့သည်။
စတင်ဖွဲ့စည်းစဉ်က စီမံကိန်းနှင့် ဘဏ္ဍာရေး ဝန်ကြီးဌာနလက်အောက်တွင် ထားရှိကာ ဥက္ကဋ္ဌတစ်ဦးက ဦးဆောင်ခဲ့သည်။
၁၉၉၃ခုနှစ်တွင် စီမံကိန်းနှင့် ဘဏ္ဍာရေး ဝန်ကြီးဌာနအား အမျိုးသားစီမံကိန်းနှင့် စီးပွားရေးဖွံ့ဖြိုးတိုးတက်မှု ဝန်ကြီးဌာန နှင့် ဘဏ္ဍာရေးနှင့် အခွန်ဝန်ကြီးဌာနဟူ၍ ခွဲခြား ဖွဲ့စည်းခဲ့ရာ ဤဦးစီးဌာနသည် ဘဏ္ဍ/အခွန်ဘက်တွင် ပါဝင်ခဲ့သည်။
၂၀၁၃ခုနှစ်တွင် ဘဏ္ဍာရေး ဝန်ကြီးဌာနအောက်တွင် ပါဝင်သည်။
၂၀၁၆ခုနှစ်၌ စီမံကိန်းနှင့် ဘဏ္ဍာရေးဝန်ကြီးဌာနကို ပြန်လည်ဖွဲ့စည်းရာ ထိုဝန်ကြီးဌာနလက်အောက်တွင် ပါဝင်ခဲ့သည်။
အကြီးအကဲများ ဦးတွမ်မှုန်း - (၂.၁၀.၁၉၇၂ - ၂၂.၁၂.၁၉၇၆) ဦးအုန်းမောင် - (၂၃.၁၂.၁၉၇၆ - ၁.၉.၁၉၇၉) ဦးစိန်လင်း - (၁၇.၉.၁၉၇၉ - ၁၅.၅.၁၉၉၃) ဦးသန်းညွန့် - (၅.၈.၁၉၉၃ - ၅.၉.၁၉၉၇) ဦးချစ်ဆွေ - (၅.၉.၁၉၉၇ - ၁၄.၁၀.၂၀၀၂) ဦးဝင်းနိုင် - (၂၅.၁၁.၂၀၀၂ - ၁၄.၁၁.၂၀၀၄) ဦးဆန်းထွန်း - (၁၄.၁၁.၂၀၀၄ - ၉.၅.၂၀၁၁) ဦးမြတ်မော် - (၉.၅.၂၀၁၁ - ၂၈.၃.၂၀၁၃) ဦးသန်းအောင် - (၂၉.၃.၂၀၁၃ - ၂၃.၅.၂၀၁၃) ဦးမင်းထွဋ် - (၂၄.၅.၂၀၁၃ - ၄.၇.၂၀၂၄) ဒေါ်မြမြဦး - (၁.၈.၂၀၂၄ - လက်ရှိ) ဖွဲ့စည်းပုံ ဦးစီးရုံးဌာနခွဲ လူစွမ်းအားအရင်းအမြစ်စီမံခန့်ခွဲမှုဌာနခွဲ ထောက်ပံ့ရေးနှင့်အထွေထွေဌာနခွဲ ငွေစာရင်းဌာနခွဲ စစ်ဆေးရေးဌာနခွဲ သတင်းစာရင်းနှင့်စုံစမ်းစစ်ဆေးရေးဌာနခွဲ သတင်းအချက်အလက်နှင့်နည်းပညာဌာနခွဲ စာရင်းအင်းဌာနခွဲ အခွန်ဆိုင်ရာကြီးကြပ်ရေးဌာနခွဲ စီမံချက်ရေးဆွဲကြီးကြပ်ရေးဌာနခွဲ ဗဟိုလုပ်ငန်းလုပ်ဆောင်မှုဌာနခွဲ အောင်ဘာလေသိန်းဆုဌာနခွဲ ဥပဒေရေးရာဌာနခွဲ အခွန်မူဝါဒနှင့် သုတေသနဌာနခွဲ အခွန်ဆိုင်ရာဝန်ဆောင်မှုဌာနခွဲ အခွန်ဆိုင်ရာပြုပြင်ပြောင်းလဲရေးဌာနခွဲ ကိုးကား ကဏ္ဍ:မြန်မာနိုင်ငံရှိ အစိုးရအဖွဲ့အစည်းများ ကဏ္ဍ:စီမံကိန်းနှင့် ဘဏ္ဍာရေး ဝန်ကြီးဌာန။
အကောက်ခွန် ဦးစီးဌာန () သည် စီမံကိန်းနှင့် ဘဏ္ဍာရေး ဝန်ကြီးဌာနလက်အောက်ရှိ ဘဏ္ဍာရေးနှင့် သက်ဆိုင်သော ဦးစီးဌာနတစ်ခုဖြစ်သည်။
သမိုင်းကြောင်း ၁၇၅၄ခုနှစ်တွင် အလောင်းဘုရားမှ ဒဂုံအား သိမ်းပိုက်ပြီးနောက် ၁၇၅၅ခုနှစ်တွင် ဒဂုံသည် အရေးပါသော ဆိပ်ကမ်းတစ်ခုဖြစ်လာခဲ့သည်။
ထို့နောက် အခွန်တော်အရာရှိတစ်ဦးထားရှိကာ အခွန်ကောက်ခံခဲ့သည်။
မြန်မာတစ်နိုင်ငံလုံး အင်္ဂလိပ်လက်အောက် ရောက်ရှိခဲ့ပြီးနောက် ၁၈၈၆ခုနှစ်မှစ၍ နိုင်ငံခြား ကုန်သွယ်ရေးနှင့် သင်္ဘောကုမ္ပဏီများသည် မြန်မာနိုင်ငံသို့ ဆက်သွယ်သွားလာခဲ့ကြသည်။
ဗြိတိသျှအိန္ဒိယ၏ လက်အောက်ခံပြည်နယ်တစ်ခုအနေဖြင့် မြန်မာပြည်မှ ရရှိသော အကောက်ခွန်များကို ဂျော့ဘုရင်များထံ ဆက်သခဲ့ရသည်။
၁၉၃၅ အက်ဥပဒေအရ မြန်မာနိုင်ငံကို အိန္ဒိယမှခွဲထုတ်ခဲ့ရာ ၁၉၃၇ခုနှစ် ဧပြီ ၁ရက်နေ့မှစ၍ ဗဟိုအခွန်ဘုတ်အဖွဲ့မှာလည်း သီးခြား ဖြစ်လာခဲ့သည်။
ဒုတိယကမ္ဘာစစ်အတွင်း ရန်ကုန်မြို့ကို ဂျပန်တို့ဗုံးကြဲသဖြင့် အကောက်ခွန်ရုံးမှ အရာရှိများသည် ရုံးအား စွန့်ခွာခဲ့ရသည်။
ထို့အပြင် အကောက်ခွန်ဆိပ်ကမ်းများလည်း ဂျပန်လက်အောက် ရောက်ရှိသွားခဲ့သည်။
ဂျပန်တို့လက်ထက်တွင် အကောက်ခွန်ဌာနမှာ အခွန်တော်ဝန်ကြီးဌာနလက်အောက်တွင် ရှိခဲ့သည်။
လွတ်လပ်ရေးရပြီးချိန်မှစ၍ အကောက်ခွန်ဌာနမှာ ဘဏ္ဍာရေးနှင့် အခွန်တော်ဝန်ကြီးဌာနလက်အောက်တွင် ပါဝင်ခဲ့သည်။
၁၉၇၂ခုနှစ်တွင် အမျိုးသား စီမံကိန်းဝန်ကြီးဌာနနှင့် ဘဏ္ဍာရေးနှင့် အခွန်ဝန်ကြီးဌာနတို့အားပေါင်း၍ စီမံကိန်းနှင့် ဘဏ္ဍာရေး ဝန်ကြီးဌာနအဖြစ် ဖွဲ့စည်းခဲ့သည်။
၁၉၉၃ခုနှစ်တွင် ဘဏ္ဍာရေးနှင့် အခွန်ဝန်ကြီးဌာန၊ ၂၀၁၃ခုနှစ်တွင် ဘဏ္ဍာရေး ဝန်ကြီးဌာန၊ ၂၀၁၉ခုနှစ်တွင် စီမံကိန်း၊ ဘဏ္ဍာရေးနှင့် စက်မှု ဝန်ကြီးဌာန စသည်ဖြင့် ပြောင်းလဲဖွဲ့စည်းရာ အကောက်ခွန် ဦးစီးဌာနမှာ ထိုဝန်ကြီးဌာနများအောက်တွင် ပါဝင်ခဲ့သည်။
၂၀၂၁ခုနှစ်တွင် စီမံကိန်းနှင့် ဘဏ္ဍာရေးဝန်ကြီးဌာနကို ပြန်လည်ဖွဲ့စည်းခဲ့ရာ လက်ရှိတွင် အကောက်ခွန်ဦးစီးဌာနသည် ထိုဝန်ကြီးဌာနအောက်တွင် ပါဝင်ခဲ့သည်။
မယ်မြန်မာ ဆုရရှိသူများ ပြည်ထောင်စုမယ် (၁၉၃၄) - မြန်မာအမျိုးသမီးအလှပြိုင်ပွဲ (၁၉၄၇-၁၉၆၂) - မယ်ဗမာ (၂၀၁၃-၂၀၁၈) - မယ်မြန်မာ (၂၀၁၉-ယခု) - မယ်စကြဝဠာ မြန်မာ မြန်မာအမျိုးသမီးအလှပြိုင်ပွဲ ခုနှစ် မြန်မာအမျိုးသမီးအလှပြိုင်ပွဲနေရာနေ့ရက်၁၉၃၄မချစ်ညွန့်ဂျူဗလီဟော, ရန်ကုန်၅ ဒီဇင်ဘာ ၁၉၃၄ မယ်ဗမာ ခုနှစ် မြို့နယ်များ မယ်ဗမာ အသက်နေရာ ၁၉၄၇ မေမြို့ ဒေါ်လီချို (Dolly Cho) ရွှေတိဂုံဘုရား, အနောက်ဘက်မုခ် ၁၉၄၈ ဖျာပုံ ခင်စန်းကြွယ်အိုလံပစ်မယ်ပြိုင်ပွဲ ,ရန်ကုန် ၁၉၄၉ ရန်ကုန် ဖြူဖြူရှိန်ဂျူဗလီဟော, ရန်ကုန် ၁၉၅၀ ရန်ကုန် မစိန်အေး၁၅ဂျူဗလီဟော, ရန်ကုန်၁၉၅၁ ရန်ကုန်၁၆ဂျူဗလီဟော, ရန်ကုန် ၁၉၅၂ ရန်ကုန်၁၇ဂျူဗလီဟော, ရန်ကုန်၁၉၅၅ တောင်ငူနုနုရီ ၁၉၅၆ ရန်ကုန် နော်လွီဇာ ဘင်ဆင်၁၆ဂျူဗလီဟော, ရန်ကုန် ၁၉၅၈ ကရင်ပြည်နယ်၁၈ဂျူဗလီဟော, ရန်ကုန် ၁၉၅၉ ရန်ကုန်သန်းသန်းအေးဂျူဗလီဟော, ရန်ကုန်၁၉၆၀ ရန်ကုန်မြင့်မြင့်မေဂျူဗလီဟော, ရန်ကုန် ၁၉၆၁ ဒိုက်ဦးခင်မြင့်မြင့်၁၈ဂျူဗလီဟော, ရန်ကုန် မယ်စကြဝဠာ မြန်မာ ခုနှစ် မြို့နယ်များမယ်မြန်မာအသက်နေရာပါဝင်ယှဉ်ပြိုင်သူ ၂၀၁၃ ရန်ကုန်မိုးစက်ဝိုင် ၂၅ အမျိုးသားဇာတ်ရုံ (ရန်ကုန်) ၂၀၂၀၁၄ ရန်ကုန်သျှားထွဋ်အိန္ဒြာ၂၀Phuket Orchid Resort and Spa,ဖူးခက်၊ ထိုင်းနိုင်ငံ၂၀၂၀၁၅ ရန်ကုန်မေဘရဏီသော်၂၅Gandamar Grand Ballroom၂၀၂၀၁၆ ရန်ကုန်ထက်ထက်ထွန်း၂၃Gandamar Grand Ballroom၂၀၂၀၁၇ ရန်ကုန်ဇွန်သံစဉ်၂၁Novotel Hotels and Resorts၂၆၂၀၁၈ ပဲခူးနှင်းသွေးယုအောင်၂၁Gandama Grand Ballroom, Gandama Wholesale၃၀မယ်စကြဝဠာ မြန်မာ ၂၀၁၉ ဘားအံဆွေဇင်ထက်၂၀Novotel Max Hotel ၂၆ ၂၀၂၀ ဟားခါး သူဇာဝင့်လွင်၂၁Novotel Max Hotel ၃၆ ၂၀၂၁ ပွဲကျင်းပနိုင်ခြင်းမရှိ အနိုင်ရရှိသူများ။
Peter Connelly (1 March 2006 – 3 August 2007) (" Baby P "၊ " Child A " နှင့် " Baby Peter ") သည် အသက် 17 လအရွယ် ဗြိတိန်ကလေးငယ်တစ်ဦးဖြစ်သည်။
ရှစ်လတာကာလအတွင်း ဒဏ်ရာ ၅၀ ကျော်ရရှိခဲ့ပြီး အင်္ဂလန်နိုင်ငံ ၊ လန်ဒန်မြို့ တွင် ၂၀၀၇ ခုနှစ် ဩဂုတ်လ ၃ ရက်နေ့တွင် ကလေးအနိုင်ကျင့်မှုကြောင့် သေဆုံးသွားခဲ့သည်။
သူ့အမေ၊ သူ့အဖော်နဲ့ သူ့အစ်ကိုတို့က သူ့ကို တိုက်ခိုက်တဲ့အတွက် ထောင်ကျသွားတယ်။
အဆိုပါကိစ္စသည် Haringey Council ၏လူမှုရေးဝန်ဆောင်မှု ဌာနသည် အန္တရာယ်ကျရောက်နေသော ကလေးများအား ပြုစုစောင့်ရှောက်ခြင်းလုပ်ငန်းကို မည်သို့ဆောင်ရွက်ခဲ့သည်ကို ကြီးကြီးမားမား စုံစမ်းစစ်ဆေးမှုများ ပြုလုပ်ခဲ့သည်။
ကိုးကား ကဏ္ဍ:ဩဂုတ်လတွင်း ဖြစ်ရပ်များ။
ငွေတိုက် ဦးစီးဌာန () သည် စီမံကိန်းနှင့် ဘဏ္ဍာရေး ဝန်ကြီးဌာနလက်အောက်ရှိ ဘဏ္ဍာရေးနှင့် သက်ဆိုင်သော ဦးစီးဌာနတစ်ခုဖြစ်သည်။
သမိုင်းကြောင်း ၂၀၁၄ခုနှစ် ဇွန်လ ၁၉ရက်နေ့တွင် ကျင်းပသော ပြည်ထောင်စုအစိုးရအဖွဲ့ အစည်းအဝေးအရ ငွေတိုက်ဦးစီးဌာနအား ဘဏ္ဍာရေး ဝန်ကြီးဌာန လက်အောက်တွင် ဖွဲ့စည်းခွင့်ပြုခဲ့သည်။
၂၀၁၄ခုနှစ် စက်တင်ဘာ ၁ရက်နေ့တွင် စတင်ဖွဲ့စည်းခဲ့သည်။
၂၀၁၆ခုနှစ်တွင် စီမံကိန်းနှင့် ဘဏ္ဍာရေး ဝန်ကြီးဌာန၊ ၂၀၁၉ခုနှစ်တွင် စီမံကိန်း၊ ဘဏ္ဍာရေးနှင့် စက်မှုဝန်ကြီးဌာန၊ ၂၀၂၁ခုနှစ်တွင် စီမံကိန်းနှင့် ဘဏ္ဍာရေး ဝန်ကြီးဌာနတို့ လက်အောက်တွင် ပါဝင်ဖွဲ့စည်းခဲ့သည်။
ဖွဲ့စည်းပုံ ငွေကြေးစီမံခန့်ခွဲမှုဌာနခွဲ ကြွေးမြီစီမံခန့်ခွဲမှုဌာနခွဲ စာရင်းပေါင်းချုပ်ပြုစုရေးနှင့် အစီရင်ခံရေးဌာနခွဲ ငွေတိုက်ရေးရာမူဝါဒနှင့် အရည်အသွေးမြှင့်တင်မှုဆိုင်ရာဌာနခွဲ သတင်းအချက်အလက်နှင့် နည်းပညာဌာနခွဲ စီမံရေးရာနှင့် ငွေစာရင်းဌာနခွဲ ကိုးကား ကဏ္ဍ:မြန်မာနိုင်ငံရှိ အစိုးရအဖွဲ့အစည်းများ ကဏ္ဍ:စီမံကိန်းနှင့် ဘဏ္ဍာရေး ဝန်ကြီးဌာန။
ငွေရေးကြေးရေး ကြီးကြပ်စစ်ဆေးရေး ဦးစီးဌာန () သည် စီမံကိန်းနှင့် ဘဏ္ဍာရေး ဝန်ကြီးဌာနလက်အောက်ရှိ ဘဏ္ဍာရေးနှင့် သက်ဆိုင်သော ဦးစီးဌာနတစ်ခုဖြစ်သည်။
သမိုင်းကြောင်း ၁၉၅၂ခုနှစ် နိုဝင်ဘာ ၁၁ရက်နေ့တွင် အပေါင်ဆိုင်ကြီးကြပ်အုပ်ချုပ်ရေးအဖွဲ့ကို စတင်ဖွဲ့စည်းခဲ့သည်။
၁၉၆၁ခုနှစ် အောက်တိုဘာလတွင် ပြည်သူ့ငွေချေးကုမ္ပဏီအမည်ဖြင့် မြန်မာနိုင်ငံစီးပွားရေးဖွံ့ဖြိုးတိုးတက်မှုကော်ပိုရေးရှင်းတစ်ခု ဖြစ်လာသည်။
၁၉၆၃ခုနှစ်တွင် ထိုကော်ပိုရေးရှင်းကို ပြည်သူပိုင်သိမ်းခဲ့ရာ ပြည်သူ့ငွေချေးကုမ္ပဏီမှာ ပြည်သူ့ဘဏ်လက်အောက် ဖွဲ့စည်းခဲ့သည်။
ထို့နောက်တွင် ပြောင်းလဲဖွဲ့စည်းလိုက်သော မြန်မာ့စီးပွားရေးဘဏ်တွင် အသေးစားချေးငွေဌာနတစ်ခု ဖြစ်လာခဲ့သည်။
၁၉၉၀ မြန်မာနိုင်ငံငွေရေးကြေးရေးအဖွဲ့အစည်းများ ဥပဒေအရ ၁၉၉၂ခုနှစ်တွင် မြန်မာ့စီးပွားရေးဘဏ်မှ ခွဲထုတ်ကာ မြန်မာ့အသေးစားချေးငွေလုပ်ငန်းအဖြစ် ဖွဲ့စည်းခဲ့သည်။
အသေးစားငွေရေးကြေးရေးလုပ်ငန်းများအား ကြီးကြပ်နိုင်ရန်အတွက် ၂၀၁၁ခုနှစ် အောက်တိုဘာ ၁၁ရက်နေ့တွင် မြန်မာ့အသေးစားငွေရေးကြေးရေး ကြီးကြပ်စစ်ဆေးရေးလုပ်ငန်းအဖြစ် ဘဏ္ဍာရေးနှင့် အခွန်ဝန်ကြီးဌာနလက်အောက်တွင် ပြောင်းလဲဖွဲ့စည်းခဲ့သည်။
၂၀၁၄ခုနှစ် စက်တင်ဘာ ၁ရက်နေ့တွင် အသေးစားငွေရေးကြေးရေး ကြီးကြပ်စစ်ဆေးရေး ဦးစီးဌာနအဖြစ် ဘဏ္ဍာရေး ဝန်ကြီးဌာနလက်အောက်တွင် တိုးမြှင့်ခဲ့သည်။
၂၀၁၆ခုနှစ်တွင် စီမံကိန်းနှင့် ဘဏ္ဍာရေး ဝန်ကြီးဌာန၊ ၂၀၁၉ခုနှစ်တွင် စီမံကိန်း၊ ဘဏ္ဍာရေးနှင့် စက်မှု ဝန်ကြီးဌာန၊ ၂၀၂၁ခုနှစ်တွင် စီမံကိန်းနှင့် ဘဏ္ဍာရေး ဝန်ကြီးဌာနတို့ လက်အောက်၌ ပါဝင်ဖွဲ့စည်းခဲ့သည်။
ကြတ္တိကာနက္ခတ် ( အင်္ဂလိပ်: Krittika သက္ကတ: कृत्तिका ) မှာ နက္ခတ် ၂၇ လုံးမှ တတိယမြောက် နက္ခတ်ဖြစ်သည်။
ကြက်ငယ်စု သဏ္ဌာန် ကြယ်ခုနစ်လုံးရှိသည်။
တနည်း စပါးစုသဏ္ဌာန်ဆိတ်ချိုဟန်နှင့် တူ၏။
ဖျောက်ဆိပ်ကြယ် ဟုလည်းကောင်း သူခိုးနက္ခတ် ဟူ၍လည်းကောင်း ခေါ်သည်။
ယင်းနက္ခတ်ကို မီးနတ်မင်း အစိုးရကြောင်းဆို၏။
ဤနက္ခတ်သည် ကျီးတာရာနှင့် ယှဉ်၍ သွား၏။
အနောက်တိုင်း နက္ခတ္တဗေဒ အရဆိုလျှင် Taurus ရာသီခွင် 20°26' နှင် Gemini ရာသီခွင် 3°46’ ကြားတည်ရှိသည်။
thumb|Krittika Nakshatra ကဏ္ဍ:ပြိဿ နက္ခတ်တာရာ။
ဝက် ဆိတ် ငှက်ပျော ပုရစ် () နီကယ်လွန်း အတွက် Dave Cooper နှင့် Johnny Ryan က ဖန်တီးထားတဲ့ အမေရိကန် ကာတွန်းရုပ်မြင်သံကြား စီးရီးတစ်ခုပါ။
သရုပ်ဆောင်သည် Matt L. Jones - ဝက် Candi Milo - ဆိတ် Thomas F. Wilson - ငှက်ပျော Paul Rugg - ပုရစ် ပြင်ပလင့်ခ် ကဏ္ဍ:အမေရိကန် ရုပ်မြင်သံကြား ဇာတ်လမ်းတွဲများ ကဏ္ဍ:အင်္ဂလိပ်ဘာသာ တီဗွီဇာတ်လမ်းတွဲ အစီစဉ်။
ဂျင်မီ နျူထရွန်၏ စွန့်စားခန်းများ၊ ကောင်လေး ဉာဏ်ကြီးရှင် () သည် အမေရိကန် အန်နီမေရှင်းရုပ်မြင်သံကြားစီးရီးဖြစ်သည်။
၎င်းကို ၂၀၀၂ ဇူလိုင်လ ၂၀ တွင် နီကယ်လွန်း ရုပ်သံလိုင်း တွင် ထုတ်လွှင့် ပြသခဲ့သည်။
ဇာတ်ကောင်များ အဓိကဇာတ်ကောင် ဂျင်မီ နျူထရွန် () Sheen Estevez Carl Wheezer Cindy Vortex Libby Folfax Goddard Hugh Neutron Judy Neutron အခြားဇာတ်ကောင်များ Betty Quinlan Bolbi Stroganovsky Miss Winfred Fowl Nick Dean Principal Willoughby Sam Melvick UltraLord လူကြမ်း Professor Finbarr Calamitous Beautiful Gorgeous ပြင်ပလင့်ခ် ကဏ္ဍ:အမေရိကန် ရုပ်မြင်သံကြား ဇာတ်လမ်းတွဲများ ကဏ္ဍ:အင်္ဂလိပ်ဘာသာ တီဗွီဇာတ်လမ်းတွဲ အစီစဉ်။
အဿဝဏီနက္ခတ် (အင်္ဂလိပ်: Ashvini , ဟင်ဒီ: अश्विनी aśvinī ) မှာ နက္ခတ် ၂၇ လုံး တွင် ပထမဆုံး နက္ခတ်ဖြစ်သည်။
အိန္ဒိယ နက္ခတ်ပညာမှ ဆင်းသက်လာသည်။
မြင်းခေါင်းသဏ္ဌာန် ခြောက်လုံးရှိ၍ တူရာသီ စန်းယှဉ်နက္ခတ် ဖြစ်သည်။
http://martikar.pikay.org/2012/10/blog-post_5851.html အံသာစီးမှာ အစ ၃၅၀၊ အဆုံး ၈၊ အန္တရအံသာ ၁၈၊ အန္တရဗီဇနာ ၁၈၀ ဖြစ်သည်။
အနောက်တိုင်း နက္ခတ္တဗေဒ အရဆိုလျှင် Aries ရာသီခွင် 23°46 မှ Taurus ရာသီခွင် 7°06' ကြားရှိပြီး Alpha Arietis (Hamal) ကြယ်၊ Beta Arietis ကြယ်နှင့် နှင့် Gamma Arietis ကြယ်များပါဝင်သည်။
https://en.wikipedia.org/wiki/List_of_Nakshatras thumb|Ashvini nakshatra ကိုးကား Category:မြန်မာ့ရိုးရာ နက္ခတ်များ။
ဘရဏီနက္ခတ် ( အင်္ဂလိပ်:Bharani , နာဂရီ: भरणी ) မှာ ခုံလောက်သဏ္ဌာန် သုံးလုံးရှိ၍ မိဿရာသီခွင်တွင်တည်ရှိသည်။
ဗီရဏီနတ်သမီး ဘုံဗိမာန်ဖြစ်သည် ဆို၏။
ထိုနက္ခတ်ကို ယမမင်းအစိုးရကြောင်းလည်းဆိုသည်။
http://martikar.pikay.org/2012/10/blog-post_5851.html အနောက်တိုင်း နက္ခတ္တဗေဒ အရဆိုလျှင် Taurus ရာသီခွင် 7°06' မှ 20°26' အတွင်း တည်ရှိပြီး 35 Arietis ကြယ်၊ 39 Arietis ကြယ် နှင့် 41 Arietis များပါရှိသည်။
thumb|Bharani Nakshatra ကိုးကား Category:မြန်မာ့ရိုးရာ နက္ခတ်များ။
ရှောဟိဏီမည်သော မာဂဓဘာသာသာကို အထက်၌ ရှိသော ဣသရေကျနှင့် ရောဟဏီဟု မြန်မာတို့ခေါ်သော နက္ခတ်ကို ရာဇမတ္တဏ်ကျမ်း နက္ခတ္တာဘိဓာန အပိုင်း၌ “ရောဟိဏီ-ပဒုမာယောနိ” အစချီဂါထာဖြင့် ရောဟဏီ နက္ခတ် ပရိယာယ် (၁၈)ပါး ပြပြီး ပရိယာယ်အားလုံးပင် “ဗြဟ္မာ” ဟူ၍ အဓိပ္ပာယ်ရပေသည်။
အဘိဓာန်ဋီကာတွင်ကား “ကမလသမ္ဘဝတ္တာ၊ ကြာ၌ ကောင်းစွာဖြစ်၍၊ ကမလေ၊ ကြာ၌၊ ရုဟတိ ဝဍ္ဎတိ၊ ကြီးပွားတတ်၏။
ရောဟိဏီ၊ ရောဟဏီ မည်၏”ဟူ၍ တွေ့ရသည်။
ကြာ၌ဖြစ်ပြီး ကြာ၌ကြီးသည့် ဗြဟ္မာဟု အဓိပ္ပာယ်ရပေသည်။
ပါတ္တရသာဒိ ကျမ်းက နက္ခတ် လုံးရေ (၅) လုံး ပြ၍ အသွင်သဏ္ဌာန်မှာ လှည်း၊ သူကြွယ်သား၊ ကြက် တိုက်နှင့် ငါး (၂) ကောင်ပုံဟန် ရှိကြောင်း ဆိုထားပေသည်။
ဂြဟသျှန္တိကျမ်းတွင် နက္ခတ် (၅) လုံး၊ အဆင်း၊ (၃) ထောင့်ရှိကြောင်း ပြဆိုလျက် လဃုသင်္ဂြဟကျမ်း၌မူ နက္ခတ် (၅) လုံး၊ လှည်းဦးသဏ္ဌာန်ရှိကြောင်း ရေးသားထားပေသည်။
အာကာသသျှတ္တရကျမ်း၌ (၁၀) လုံး နက္ခတ်၊ ငါးကျင်း ပွက်သဏ္ဌာန်ဟု ညွှန်းဆိုပြီး သိင်္ဃဗောဓကျမ်း၌မူ နက္ခတ် (၅) လုံး၊ အဆင်းသဏ္ဌာန် မပါရှိပေ။
ကပ္ပဝဏ္ဏနာ ဝတ္ထုတွင် လှည်းဦးသဏ္ဌာန်၊ နက္ခတ် (၅) လုံးဟု ပြဆိုထားပေသည်။
“ရွှေမင်ရေး ပုရပိုက်ဖြူတွင် နက္ခတ် (၁၀) လုံး မြေခွေး ဦးခေါင်း၊ ဦးခေါင်းသဏ္ဌာန် ဟူ၍ နှစ်မျိုး နှစ်ပုံ ရေးလျက်ရှိသည်”ဟု ဝေါဟာရလီနတ္တဒီပနီက ညွှန်းဆိုထားသော်လည်း အာရှတိုက် သုတေသန စာစောင်အတွဲ ၆ မှ ကူးယူ ဖော်ပြသည့် မြန်မာနက္ခတ်ပုံတွင်မူ-မြွေဦးခေါင်း တစ်မျိုးတည်းကိုသာ တွေ့ရပေသည်။
သေနင်္ဂဗျူဟာကျမ်း‌၌ကား အုပ်ဆောင်းသဏ္ဌာန် (၇) လုံးဟု ဖော်ပြထားသည်။
ရောဟဏီ နက္ခတ်ကို ဗြဟ္မာစောင့်ကြောင်း၊ အစိုးရကြောင်း ရာဇမတ္တဏ်ကျမ်းတွင် တွေ့ရပေသည်။
နက္ခတ်တာရာသိမှတ်စရာ အာကာသသျှတ္တရကျမ်း၊ အရှင်အာလောက မုံရွာ ကိုးကား Category:မြန်မာ့ရိုးရာ နက္ခတ်များ။
မာဂဓဘာသာ “မိဂသိရ”အား ရကျေနှင့် “မိဂသီ” မြန်မာမှု ပြုထားသော နက္ခတ်ကို ရာဇမတ္တဏ်နက္ခတ္တာဘိဓာနတွင် “သောမျောမိဂသိရော” အစချီလျက် နက္ခတ် ပရိယာယ် (၁၈) မျိုးဖြင့် ပြပါသည်။
ထိုပရိယာယ်အားလုံး ပင် “လဗိမာန်”ဟု အဓိပ္ပာယ်ရပေသည်။
အဘိဓာန်ဋီကာ၌ကား “မိဂသီသ သဏ္ဌာနတ္တာ၊ သမင် ဦးခေါင်းသဏ္ဌာန် ရှိသော။
တာရာပုဉ္စာ၊ ကြယ်အစုသည်။
မိဂသိရီ၊ မိဂသီနက္ခတ်မည်၏”ဟု ပြဆို၍ သမင်ဦးခေါင်း နှင့် တူသည့် ကြယ်စုဟု အဓိပ္ပာယ်ရပေသည်။
လုံးရေမှာ (၃)၊ “အုန်းသီးအညှာသဏ္ဌာန်၊ မင်းသား ဆိုင်းထမ်း” ပုံဟန်ရှိကြောင်း ပေါတ္တရသာဒိကျမ်းကဆိုပြီး ဂြဟသျှန္တီ၊ လဃုသင်္ဂြဟ၊ အာကာသသျှတ္တရ၊ ကပ္ပဝဏ္ဏာနာ၊ သိင်္ဃဗောဓကျမ်းနှင့် ရွှေမင်ရေး ပုရပိုက်ဖြူတွင်မူ (၃) လုံး နက္ခတ်၊ သမင်ဦးခေါင်းသဏ္ဌာန်ဟု တညီတညွတ် ဆိုကြပေသည်။
သေနင်္ဂဗျူဟာကျမ်း၌မူ လိပ်ခေါင်းသဏ္ဌာန် (၃) လုံးဟု တွေ့ရသည်။
မိဂသီနက္ခတ်ကို “သသီ” မည်သော လနတ်သားစောင့်၍ အစိုးရကြောင်း ရာဇမတ္တဏ်ကျမ်းက ဆိုပါသည်။
ရာဇမတ္တဏ်ကျမ်းတွင် “အဒ္ဒါရာဒွါသီဝေါသူလီ” အစ ချီလျက် အဒြနက္ခတ် ပရိယာယ် ၁၉-ပါး ပြပါသည်။
ပရိယာယ် ၁၉-ပုဒ်လုံးပင် သျှီဝခေါ် ပရမီသွာ နတ်မင်းဟူ၍ အဓိပ္ပာယ်ရပေသည်။
အဒ္ဒသဒ္ဒါ၏ အနက်ကို အဘိဓာန်ဋီကာ၌ “ကောဓရုဒ္ဒ သဒိသတ္တာ၊ အမျက်ထွက်ခြင်း ကြမ်းကြုတ်ခြင်းနှင့် တူသည်ဖြစ်၍။
ကဒါစိ၊ တစ်ရံတစ်ခါ။
အဒ္ဒတိဃာ သတိ၊ စားတတ်၏။
အဒ္ဒါ၊ အဒ္ဒမည်၏” ဟူ၍ တွေ့ရပေသည်။
အဒ္ဒ-အဒြသဒ္ဒါ၏ အနက်မှာ “စားတတ်ခြင်း” ဟု မြန်မာလို အဓိပ္ပာယ်ရပေသည်။
အဒြနက္ခတ်၏ လုံးရေသင်္ချာ နှင့် အဆင်း သဏ္ဌာန်ကို ပေါတ္တရသါဒိ၊ ဂြဟသျှန္တိ၊ လဃုသင်္ဂြဟ၊ သိင်္ဃဗေဓ နှင့် အာကာသသျှတ္တရ ကဲ့သို့သော ကျမ်းငါးစောင်ကမူ တစ်ညီ တစ်ညွတ်တည်းပင် (၁) လုံး၊ ပတ္တမြားသဏ္ဌာန်ဟု ဆိုကြသော်လည်း ကပ္ပဝဏ္ဏနာဝတ္ထုတွင် (၁) လုံး၊ မှန်ကူသီးသဏ္ဌာန်ဟု လာ၍ ရွှေမင်ရေးပုရပိုက်ဖြူ၌သော်ကား (၈)လုံး၊ လိပ် သဏ္ဌာန်ဖြင့် တွေ့ရပေသည်။
သေနင်္ဂဗျူဟာကျမ်းတွင် (၂) လုံး၊ လိပ်သဏ္ဌန်ဟု ဖော်ပြပါရှိသည်။
အဒြနက္ခတ်ကို ပရမီသွာ နတ်မင်းကြီးက အစိုးရကြောင်း ရာဇမတ္တဏ်ကျမ်းက ဆိုပါ၏။
ပုနဗ္ဗသုပုဒ်မှ သုကို သက္ကဋအလို သျှုပြုထားသည့် ပုန္နဖုသျှု နက္ခတ်ကို ရာဇမတ္တဏ်ကျမ်းတွင် “အဒိတိ၊ ပုနဗ္ဗသုနက္ခတ်” ဒေဝမာတာ၊ ပုနဗ္ဗသု နက္ခတ်။
ပုနဗ္ဗသု၊ ပုနဗ္ဗသု နက္ခတ်။
ဟူ၍ ပရိယာယ်သုံး ပုဒ် ပြပါသည်။
တနင်္ဂနွေဂြိုဟ်၏ အမိ ဟူ၍ အဓိပ္ပာယ်ရပေသည်။
အဘိဓာန်ဋီကာ ကမူ “ပုနပ္ပုနံ၊ အဖန်တလဲလဲ။
သတ္တေသု၊ သတ္တာဝါတို့၌။
ဟိတံ၊ အစီးအပွားတည်းဟူသော မိုးကို။
ဝဿတိ၊ ရွာသွန်းတတ်၏။
ပုနဗ္ဗသု၊ ပုန္နဖုသျှု မည်၏။
ဝဿ၊ ဝဿ သဒ္ဒါသည်။
သေစနေ၊ သွန်းလောင်းခြင်း အနက်၌။
ဝတ္တတိ၊ ဖြစ်၏” ဟူ၍ ဝိဂြိုဟ်ပြု အနက်ဖွင့်ဆိုပါသည်။
သတ္တဝါတို့အား စီးပွားဟူသော မိုးကို ရွာစေတတ်သော နက္ခတ်ဟူ၍ အဓိပ္ပာယ်ရပေသည်။
ထိုနက္ခတ်၏ လုံးရေနှင့် အဆင်းသဏ္ဌာန်ကို (၆) လုံး၊ သင်္ဘော လှေသဏ္ဌာန်ဟု ပေါတ္တရသာဒိ၊ ဂြဟသျှန္တိနှင့် ရွှေမင်ရေးပုရပိုက်ဖြူကဲ့သို့သောကျမ်းသုံးစောင်ကဆိုပြီး လဃုသင်္ဂြဟကျမ်းကမူ (၄) လုံး၊ အိမ်၏ သဏ္ဌာန်ဟု ဆိုကာ အာကာသသျှတ္တကျမ်း၌ကား (၅) လုံး၊ သင်္ဘောသဏ္ဌာန်ဟု ဆိုပါသည်။
သိင်္ဃဗောဓကျမ်းတွင် (၄) လုံး၊ အသွင်သဏ္ဌာန်မပါ။
ကပ္ပဝဏ္ဏနာကျမ်း၌သော် (၃) လုံး၊ ဥဗျိုင်းသဏ္ဌာန်ဟု တွေ့ရပေသည်။
သေနင်္ဂဗျူဟာကျမ်းတွင် ၆ လုံး သင်္ဘောသဏ္ဌာန် ဟု ဖော်ပြထားသည်။
ထိုနက္ခတ်ကို နေမင်း (တနင်္ဂနွေဂြိုဟ်မင်း)၏ အမိ၊ အဒိတိ နတ်သမီး အစိုးရကြောင်း ရာဇမတ္တဏ်ကျမ်းက ဆိုပါ၏။
ရာဇမတ္တဏ်ကျမ်း၌ “အသိလိသော ဘုဇဂေါစ” အစချီလျက် မြွေ ဟူ၍ အဓိပ္ပာယ်ရသည့် အသလိဿနက္ခတ် ပရိယာယ် (၁၅)ပါး ပြဆိုပါသည်။
အဘိဓာန်ဋီကာကလည်း “ဘူဇင်္ဂသဒိသတ္တာ၊ မြွေနှင့်တူသည်၏ အဖြစ်ကြောင့်။
နသိလိဿတေနအာလိဂျတေ၊ မကပ်အပ် မထိပါးအပ်။
အသိလိသော၊ အသလိဿနက္ခတ် မည်၏” ဟူ၍ ပြဆိုပါသည်။
အသလိဿနက္ခတ်၏ လုံးရေသင်္ချာနှင့် အဆင်းသဏ္ဌာန်ကို ကျမ်းအသီးသီးက အောက်ပါအတိုင်း ပြဆိုပါသည်။